Polisiebeamptes sterf in kettingbotsingDie sedan se wrak. Foto: Verskaf Twee polisiebeamptes is Dinsdag dood toe twee vragmotors en die sedan waarin die beamptes gery het in Mpumalanga gebots het. Joseph Mabuza, die woordvoerder van Pat Ngomane, LUR van gemeenskapsveiligheid en sekuriteit in Mpumalanga, het gesê die botsing het vanmiddag op die R40 naby die Da Gamadam tussen Witrivier en Hazyview plaasgevind. “Die oorsaak van die ongeluk is nog nie bekend nie, maar noodpersoneel is tans op die toneel en stel ondersoek in,” het Mabuza gesê. Ngomane het sy innige meegevoel met die vriende, familie en kollegas van die oorledenes betuig.